**Jingpo Lacus** é un lago situado no polo norte de Titán, a lúa máis grande de Saturno. Ten un tamaño semellante ó do Lago Ontario e é o lago máis grande de Titán despois dos tres *Maria* (Kraken Mare, Ligeia Mare e Punga Mare). Está composto principalmente de hidrocarburos (sobre todo de metano e etano). Está situado ó oeste do Kraken Mare, exactamente sobre as coordenadas 73° N e 336° O, ten ó redor de 240 km de longo, de tamaño semellante ó que posúe na Terra o Lago Onega. O seu nome provén do lago do mesmo nome situado na China.

O 8 de xullo do 2009, a sonda *Cassini* observou a través do seu espectómetro (VIMS) unha reflexión especular no infravermello (nos 5 micrómetros) de Jingpo Lacus a 71º N e 337° O. Este fora ás veces descrito, cando aínda non se tiñan datos máis precisos, coma o litoral noroeste do Kraken Mare, xa que non se sabia se a liña de costa do Kraken Mare era estable. As reflexións especulares son indicativas dunha superficie lisa, de espello, sendo así, a observación corrobora a inferencia da presenza dun gran corpo líquido suxerido a través de imaxes de radar tomadas previamente. A observación foi feita despois de que a rexión do polo norte saíse da escuridade dun inverno de case 15 anos de duración.

Imaxe dos lagos do polo norte de Titán. Podemos ver ó completo e cara a esquina inferior dereita o Ligeia Mare, á súa esquerda e atravesado por unha parte do mapa en branco, podemos ve-lo Kraken Mare coa súa grande illa do norte, a Mayda Insula, ó noroeste do Kraken Mare está ó Jingpo Lacus, e máis o norte (case sobre o polo) podemos ver parte do Punga Mare.

Galería de imaxes
-----------------

* Imaxe feita co radar de apertura sintética da Cassini (arriba) que se superpón sobre unha imaxe tomada en infravermello e na luz visible da rexión polar de Titán, na cal se pode ver a Jingpo Lacus (no centro) ademais doutros grandes lagos (Kraken Mare cara abaixo, cara a dereita están o Ligeia Mare e o Punga Mare) perfilados cunha liña azul.Imaxe feita co radar de apertura sintética da *Cassini* (arriba) que se superpón sobre unha imaxe tomada en infravermello e na luz visible da rexión polar de Titán, na cal se pode ver a Jingpo Lacus (no centro) ademais doutros grandes lagos (Kraken Mare cara abaixo, cara a dereita están o Ligeia Mare e o Punga Mare) perfilados cunha liña azul.
* Reflexión da luz sobre o Jingpo Lacus, observada dende a sonda Cassini o 8 de xullo do ano 2009.Reflexión da luz sobre o Jingpo Lacus, observada dende a sonda *Cassini* o 8 de xullo do ano 2009.

Notas
-----

1. 1 2 3 4 5  "Planetary Names: Lacus, lacūs: Jingpo Lacus on Titan". Consultado o 03-09-2018.
2. ↑  USGS Astrogeology Science Center (ed.). "Titan maria". *Gazetteer of Planetary Nomenclature*. Consultado o 2012-03-16.
3. ↑  Cook, J.-R. C. (17-12-2009). NASA, ed. "Glint of Sunlight Confirms Liquid in Northern Lake District of Titan". *NASA web site Cassini mission page*. Arquivado dende o orixinal o 09-10-2011. Consultado o 2009-12-18.
4. ↑  Lakdawalla, E. (17-12-2009). Planetary Society, ed. "Cassini VIMS sees the long-awaited glint off a Titan lake". *The Planetary Society Blog*. Arquivado dende o orixinal o 22-08-2011. Consultado o 17-12-2009.

Véxase tamén
------------

### Outros artigos

* Lista dos accidentes xeolóxicos de Titán
* Kraken Mare
* Punga Mare

### Ligazóns externas

* Map of the liquid bodies in the north polar region of Titan

|  |  |
| --- | --- |
| Control de autoridades | 
* Wd: Q45326
* GPN: 14655

 |